**РЕПУБЛИКА СРБИЈА**

**ОПШТИНА МЕРОШИНА**

**ОПШТИНСКА УПРАВА**

**Одељење за финансије, привреду икомуналне деланости**

**Служба за инспецијске послове**

**ИЗВЕШТАЈ**

**О РАДУ ГРАЂЕВИНСКОГ ИНСПЕКТОРА ЗА 2018. ГОД.**

**Мерошина**

**30.01.2019.године**

САДРЖАЈ :

I Увод

II Организациона структура

III Активности грађевинског инспектора у 2018.-ој години

**I УВОД**

Годишњи извештај о раду грађевинске инспекције општине Мерошина за 2018. годину донет је у складу са чланом 44. Закона о инспекцијском надзору (,,Службени гласник РС”, бр. 36/2015 и 44/2018).

Годишњи извештај о раду грађевинског инспектора садржи општи приказ задатака и послова грађевинске инспекције у 2018. години, непосредне примене закона и других прописа и праћења стања из грађевинске области на територији општине Мерошина.

Послови и задаци из делокруга грађевинске инспекције се обављају свакодневно како у свом седишту тако и на терену на територији општине Мерошина.

Инспекцијски надзори и службене контроле спроводе се употребом метода и техника како је прописано законским и подзаконским актима који су темељ за поступање инспекције, уз коришћење контролних листа.

**II ОРГАНИЗАЦИОНА СТРУКТУРА**

ОДЕЉЕЊЕ ЗА ПРИВРЕДУ И ФИНАНСИЈЕ

1. Начелник одељења
2. Руководилац одељења

**Служба за инспекцијске послове**

1. Грађевински инспектор – 1 инспектор обавља и послове Шефа службе за инспекцијске послове

2. Комунални инспектор

1. Комунални послови
2. Инспектор животне средине
3. Послови за заштиту животне средине
4. Конрдинатор канцеларије за ЛЕР
5. Комунални редар

**Грађевински инспектор** врши инспекцијски надзор над применом прописа у оквиру послова поверених законом, као и надзор над применом општинских одлука донетих на основу закона и других прописа у грађевинској области.

Осим планираних активности које се спроводе Планом инспекцијског надзора, спроводе се и непланиране активности које се одмах извршавају а односе се на пријаве грађана, на примљену електронску пошту, телефонске пријаве као и непосредна запажања инспектора на терену.

**III АКТИВНОСТИ ГРАЂЕВИНСКОГ ИНСПЕКТОРА**

**Општи циљ грађевинске инспекције је** законитост и безбедност поступања надзираних субјеката у области примене прописа утврђених законом и подзаконским актима.

**Правни основ:**

1. Закон о планирању и изградњи (,,Сл. гласник РС“ бр. 72/09, 81/09, 24/11, 121/12, 132/14, 145/14 и 83/18)

2. Закон о одржавању стамбених зграда (,,Сл. гласник РС“ бр.44/95, 44/98 101/05 и 88/2011)

3. Уредба о становању и оржавању зграда (,,Сл.гласник РС“бр. 104/16)

4. Закон о озакоњењу објеката („Сл.гласник РС“ бр. 96/2015 и 83/18)

5. Закон о инспекцијском надзору (,,Сл.гласник РС“бр. 36/15 и 44/18)

6. Правилници који су донети на основу наведених закона

**Показатењи делетворности инспекцијског надзора:**

1. Број спречених или битно умањених вероватних настанака штетних последица по законом заштићена добра, права и интересе (превентивно деловањеинспекције):

- У току 2018. године није било угрожавања законом заштићених добара.

2. Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима (превентивно деловање инспекције);

- У току 2018. године грађевинска инспекције је имала свакодневно разговоре са разним странкама, грађанима где је пружала информације, саветодавне разговоре и упућивала странке како да своје послове раде у законским оквирима,а најмасовније пружање информација везаних за Закон о озакоњењу објеката .

3. Ниво усклађеност и пословања и поступања надзираних субјеката са законом и другим прописом, који се мери помоћу контролних листи;

- У току 2018. године грађевинска инспекција је имала попуњене 3 контролне лисе и то приликом надзора над изграњом темеља 2 и 1 контролне листе приликом надзора над завршетком објекта у конструктивном смислу.

4. Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције);

- У току 2018. године није било угрожавања законом заштићених добара.

5. Број утврђених нерегистрованих субјеката и мерама спроведеним према њима:

- У току 2018. године урађено је 5 решења о обустави извођења грађевинских радова и уклањања бесправно изграђених објеката према нерегистрованим субјектима.

6. Мере предузете ради уједначавања праксе инспекцијског надзора и њихово дејство:

- Вршена је редовна контрола на терену у циљу спречавања бесправне градње и сачињен годишњи план инспекцијског надзора грађевинске инспекције за следећу годину.

7. Остварење плана и ваљаности планирања инспекцијског надзора, нарочито о односу редовних и ванредних инспекцијских надзора, број редовних инспекцијских надзора који нису извршени и разлозима за то, као и о број допунских налога за инспекцијски надзор:

- Није било планираних редовних инспекцијских надзора који нису извршени.

8. Ниво координације инспекцијског надзора са инспекцијским надзором кога врше друге инспекције:

- Остварена је добра координација са другим инспекцијама у оквиру одсека за инспекцијске послове.

9. Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера:

- Грађевинска инспекција има на располагању један рачунар у канцеларији, повремено службени ауто и основна средства за рад.

10. Придржавање рокова прописаних за поступање инспекције:

- Све предмете грађевинска инспекција је решавала у законски предвиђеним роковима, као и доношење кварталног Плана и Програма уклањања објеката.

11. Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихов исход):

- Број другостепених поступака био је један који је решен код другостепеног органа, потврђено решење грађевинског инспектора,то јест одбијена жалба.

- Није било покренутих управних спорова.

12. Поступање у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле:

- Није било притужби на рад грађевинске инспекције.

13. Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања:

- Похађане обуке организоване за грађевинске инспекторе за које се не плаћа присуство.

14. Иницијативе за измене и допуне закона и других прописа:

- Није било иницијатива од стране грађевинске инспекције.

15. Мере и провере предузете у циљу потпуности и ажурности података у информационом систему:

- Сви подаци се ажурирају на сајту грађевинске инспекције општинске управе општине Мерошина.

16. Стање у области извршавања поверених послова инспекцијског надзора:

- Сви послови се извршавају на време и у законском року,

17. Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција.

- Није било покретања прекршајног поступка, пријава за привредни преступ и кривичних пријава.

**Показатељи делотворности инспекцијског надзора:**

Укупно предмета .......................................................................................................................................... 516

Предмети по службеној дужности-------------------------------------------------------------------------------------- 8

Предмети који нису по ЗУП-у ..................................................................................................................... 5

Предмети по захтеву странке ..................................................................................................................... 8

Предмети у складу са Законом о озакоњењу објеката ............................................................................. 495

ГРАЂЕВИНСКИ ИНСПЕКТОР

Алексић Слободанка, дип.инж.грађ.